Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
17 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 11.20 จุด (0.67%) ปิดภาคเช้าที่ 1,671.65 จุด ด้วยมูลค่าการซื้อขาย 27,952.39 ล้านบาท
Most Positive Impact: PTT (+0.7 จุด), CPALL (+0.66 จุด), ADVANC (+0.58 จุด)
Most Negative Impact: IVL (-0.27 จุด), KTC (-0.19 จุด), MAKRO (-0.12 จุด)
ตลาดหุ้นไทยถูกผลักดันโดยกลุ่มพลังงาน(+1.65 จุด) ธนาคาร(+1.51 จุด) พาณิชย์(+1.38 จุด) และกลุ่มสื่อสาร (+1.27 จุด) ส่วนกลุ่มที่กดดันดัชนี ได้แก่ กลุ่มปิโตรฯ(-0.31 จุด)
จีนเปิดเผยตัวเลข GDP ไตรมาส1 ขยายตัวขึ้น 6.4% YoY สูงกว่าที่ตลาดคาดไว้ที่ 6.3% YoY ซึ่งถือเป็น sentiment บวกต่อตลาดหุ้นโดยรวมเนื่องจากช่วยคลายความกังวลเศรษฐกิจจีนที่ชะลอตัว
แนวโน้มตลาดบ่าย
ตลาดหุ้นไทยบ่ายนี้ยังมีบรรยากาศในการลงทุนที่ดีทั้งจากผลประกอบการของบริษัทในสหรัฐฯที่ออกมาดีกว่าคาด และการขยายตัวของเศรษฐกิจจีนที่ฟื้นตัวดีกว่าคาด มองว่า SET Index ภาคบ่ายจะสามารถยืนในแดนบวกได้ต่อ โดยแรงเก็งกำไรในกลุ่มธนาคารและการเงินเป็นอีกปัจจัยที่ช่วยผลักดันดัชนี
หุ้นแนะนำภาคบ่ายเลือก BBL สำหรับปี 2562 เราคาดว่า NIM จะเพิ่มขึ้นจาก 2.33% ในปี 2561 มาอยู่ที่ 2.37% ในปี 2562 และคาดว่ารายได้ค่าธรรมเนียมสุทธิจะเติบโตขึ้นด้วยตัวเลขหลักเดียว (single digit) ด้วยปัจจัยหนุนจากค่าธรรมเนียม bancassurance (BA), กองทุนรวม (AM) และสินเชื่อ ทั้งนี้ BBL จะมีการจ่ายปันผล 4.5 บาทต่อหุ้น (XD 23 เม.ย.) คงคำแนะนำ “ซื้อ” BBL ด้วยราคาเป้าหมายที่ 240 บาท
ประเด็นเศรษฐกิจที่น่าติดตาม วันนี้ติดตาม 1.ตัวเลขเงินเฟ้อของยูโรโซนประจำเดือนมี.ค. โดยตลาดคาดการณ์อยู่ที่ 1% MoM 2.ดุลการค้าของสหรัฐฯประจำเดือน ก.พ. โดยตลาดคาดการณ์ขาดดุล 5.35 หมื่นล้านเหรียญ วันพฤหัสฯติดตาม 1.รายงานสรุปภาวะเศรษฐกิจของสหรัฐฯ(Beige book) 2.ดัชนี PMI ภาคการผลิตของสหรัฐฯและยูโรโซนประจำเดือน เม.ย.(ประมาณการขั้นต้น) 52.8 และ 47.9 ตามลำดับ
หุ้นแนะนำ BJC AOT PTTEP